DOCUMENTAȚIE DE ATRIBUIRE

privind închirierea prin licitație publică a cotei de 1100/4167 mp părți teren, proprietatea publică a municipiului Bistrița, situat în str. Sigmirului, identifat în CF Bistrița nr.78052, nr. cadastral 78052, conform caietului de sarcini, amenajat ca pistă de karting, alei pietonale și spațiu depozitare karturi

	Documentația de atribuire cuprinde:
	             
	       SECȚIUNEA I        - Fisă de date a procedurii;
            SECȚIUNEA a II- a   - Caiet de sarcini;                       
             SECȚIUNEA a III-a   - Contract cadru;
            SECȚIUNEA a IV-a   - Formulare și modele de documente

SECȚIUNEA  I

FIȘA DE DATE A PROCEDURII 
privind închirierea prin licitație publică a cotei de 1100/4167 mp părți teren, proprietatea publică a municipiului Bistrița, situat în str. Sigmirului, identifat în CF Bistrița nr.78052, nr. cadastral 78052, conform caietului de sarcini, amenajat ca pistă de karting, alei pietonale și spațiu depozitare karturi	
            
I.	Introducere
I.A. Informații privind autoritatea contractantă
1. Denumire: Municipiul Bistrița - reprezentat legal prin Primar 
2. Cod unic de înregistrare: 4347569
3. Adresa: Bistrița, Piața Centrală nr.6, cod postal 420009, jud. Bistrița – Năsăud, 
    România
4. Punct de contact: Direcția Patrimoniu - str. Gh. Șincai nr.2, Bistrița 
    Persoane de contact: Simona COJOCARIU
5. E-mail: primaria@primariabistrita.ro
6. Telefon: 0263232391, Fax: 0263232391
7. Adresa de internet: www.primariabistrita.ro/Anunțuri/Achiziții publice.
I.B. Scopul aplicării procedurii
I.B.1. Autoritatea contractantă organizează procedura de licitație publică în vederea atribuirii contractului de închiriere a cotei de 1100/4167 mp părți teren, proprietatea publică a municipiului Bistrița, situat în str. Sigmirului, identifat în CF Bistrița nr.78052, nr. cadastral 78052.
I.B.2. Destinația/categoria de folosință a bunului prevăzut la punctul I.B.1 este următoarea:
 Amenajat ca pistă de karting, alei pietonale și spațiu depozitare karturi.
I.C. Procedura aplicată 
I.C.1. Atribuirea contractului de închiriere se realizează prin procedura licitației publice organizate în conformitate cu prevederile Hotărârii Consiliului local al municipiului Bistrița nr. 53/30.03.2023 și a anunțului public nr. 38895/13.04.2023, cu respectarea prevederilor legale aplicabile.

I.D. Valoarea contractului
I.D.1. Prețul minim de închiriere, de la care începe licitația este de 450 lei/lună, calculat conform prevederilor legale și aprobat prin Hotărârea Consiliului local al municipiului Bistrița nr. 53/30.03.2023.
I.D.2. Ofertantul este obligat să achite o garanție în valoare de 900 lei, reprezentând contravaloarea a două chirii stabilite la punctul I.D.1. care se depune în contul RO61TREZ1015006XXX000167 deschis la Trezoreria Bistrița sau se achită la casieria Direcției Patrimoniu din str. Gh. Șincai nr. 2 – parter. 

I.E. Criteriul/criteriile de atribuire:
I.E.1. Criteriul de atribuire al contractului de închiriere este cel mai mare nivel al chiriei/mp/lună oferit.
II. Condiții generale ale procedurii:
II.1. Data organizării licitaţiei: 11.05.2023, ora 14.30,. 
II.2. Termenul limită pentru depunerea ofertelor: 10.05.2023, orele 16.00.
II.3. Ofertele/solicitarile de clarificări/cererile de participare trebuie transmise la:
    Registratura Primăriei municipiului Bistrița - Direcția Patrimoniu din str. Gheorghe Șincai nr.2 – parter, în termenele stabilite în prezenta documentație.
II.4. Locul de desfăşurare al licitaţiei: Primăria municipiului Bistriţa, Piaţa Centrală, nr.6.

III.   Documentele procedurii:
III.1. În vederea demarării licitaţiei, comisia de evaluare va pune la dispoziţia solicitanţilor documentația de atribuire, care cuprinde: fișa de date a procedurii, caietul de sarcini, contractul cadru, formulare și modele de documente.

IV. Modul de prezentare a ofertelor
IV.1. Ofertantul are obligaţia de a elabora oferta în conformitate cu prevederile caietului de sarcini și a formularelor puse la dispoziție de autoritatea contractantă.
IV.2. Ofertele se redactează în limba română.
IV.3. Ofertele se depun la locul precizat la pct. II.3, în două plicuri sigilate, unul exterior şi unul interior, care se înregistrează de autoritatea contractantă, în ordinea primirii lor, în registrul Oferte, precizându-se data şi ora.
IV.4. Oferta va fi depusă într-un singur exemplar, în plicul exterior, semnat de către ofertant, însoțită de o cerere de participare la licitație, formular pus la dispoziție de autoritatea contractantă.
IV.5. Ofertele care nu conțin toate documentele solicitate conform caietului de sarcini nu vor fi acceptate și nu vor putea participa la procedură.
IV.6. Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile, în caz contrar procedura se va anula și se va organiza o nouă licitație.
IV.7. În cazul organizării unei noi licitații, procedura este valabilă în situația în care a fost depusă cel puțin o ofertă valabilă. În cazul în care, în cadrul celei de-a doua proceduri nu se depune nicio ofertă valabilă, autoritatea contractantă anulează procedura de licitație.
IV.8. Oferta are caracter obligatoriu, din punct de vedere al conținutului, pe toată perioada derulării procedurii, până la încheierea contractului.

V. Alte informații
V.1. Documentele pentru elaborarea și prezentarea ofertei pot fi obtinute gratuit, în format electronic, prin accesarea paginii de internet a Primariei municipiului Bistrița la secțiunea Anunțuri/Achiziții publice de către persoanele interesate, sau pe suport de hârtie (un exemplar) în baza unei solicitări în acest sens, cu condiția achitării sumei de 150 lei, reprezentând cheltuielile de multiplicare conform Hotărârii Consiliului local al municipiului Bistrița privind stabilirea impozitelor și taxelor locale datorate de persoane fizice și juridice din municipiul Bistrița, aprobată anual. 
V.2. Documentația de atribuire va fi pusă la dispoziția persoanei interesate în maxim 4 zile lucrătoare de la primirea unei solicitări din partea acesteia, dar nu mai puțin de 5 zile lucrătoare înainte de data limită de depunere a ofertelor. 
V.3. Orice potențial ofertant care a obținut un exemplar din documentația de atribuire are dreptul de a solicita clarificări cu privire la conținutul acesteia, iar autoritatea contractantă are obligația de a răspunde la orice solicitare de clarificări și de a transmite răspunsul cu cel puțin 5 zile înainte de data limită pentru depunerea ofertelor.
V.4. În cazul în care solicitarea de clarificare nu a fost depusă în timp util, punând autoritatea în imposibilitatea de a respecta termenul de la pct. V.3., acesta din urmă are obligația de a răspunde la solicitarea de clarificări în măsura în care perioada necesară pentru elaborarea și transmiterea răspunsului face posibilă primirea acestuia de către persoanele interesate înainte de data limită de depunere a ofertelor.
V.5. Clarificările vor fi transmise prin e-mail și/sau fax și vor fi postate pe site-ul instituției www.primariabistrita.ro la secțiunea Anunțuri/Achiziții publice.

oooOOOooo